Shefi i UNMIK-ut: Situata në Kosovë e qendrueshme, por e brishtë
Kosova veriore mbetet qendër e nxehtë e tensioneve mes serbëve të Kosovës dhe komuniteteve shqiptare, tha shefi i UNMIK-ut, Lamberto Za
Duke folur për rrethanat në Kosovë, i dërguar special i Sekretarit të Përgjithsëm të OKB-së tha se situata në vend është e qëndrueshme por e brishtë. Ai përmedi disa raste në veriun e Kosovës ku ka patur përleshje mes shqiptarëve dhe serbëve. Ndërtimi i shtepive nga shqiptarët përtej vijës së rënë dakord nga administrata e UNMIK-ut në Kosovë, tha ai, shkaktoi zemërim tek serbët të cilët i vunë zjarrin një makine. Në raportin e fundit të lëshuar nga Seketari i Përgjithshëm i Kombeve të Bashkara, thuhet se ndërkohë që tensionet kanë rënë dukshëm në veri të vendit, ende vazhdojnë të ndodhin incidente në Mitrovicën veriore, që është një shkak për tu shqetësuar, I dërguar special i Sekretarit të Përgjithsëm të OKB-së, zoti Zannier tha se situata në Mitrovicë kërkon përpjekje të qendrueshme dhe angazhim të vazhdueshëm me popullsinë e atyre zonave. Ai tha se është i nevojshëm vazhdimi i konsultimeve dhe bashkëpunimit me të gjithë faktorët e rendësishëm. Gjatë takimit në Këshillin e Sigurimit e mori fjalën edhe ministri i jashtëm i Kosovës, Skender Hyseni i cili theksoi se vendi i tij kishte arritur suksese të rendësishme gjatë vitit të kaluar si në arenën politike ashtu edhe në atë ekonomike. Ai theksoi vendosmërinë e qeverisë së Prishtinës për nxitur kthimin e refugjatëve, mbrojtjen dhe ruajtjen e monumenteve të kulturës. Zoti Hyseni theksoi gatishmerinë e vendit të tij për të përmirësuar marrëdhëniet me Serbinë. Nga ana e tij presidenti i Serbisë, Boris Tadiç, theksoi bashkëpunimin e vendit të tij me UNMIK-un dhe u shpreh me nota kritike ndaj qeverisë së Kosovës. Shefi i UNMIK-ut, Zannier theksoi mirëkuptimin me autoritetet e Kosovës mbi rolin e mundëshëm të kësaj organizate për të promovuar zhvillim ekonomik dhe qendrueshmëri. Ai tha se stabiliteti afatgjatë dhe zhvillimi i Kosovës varet nga suksesi që do të ketë procesi i ripajtimit mes komuniteteve.